als_Latn dik_Latn sag_Latn
Stërvitja e sotme e Kombëtares në stadiumin “Josy Barthel’ ka treguar se De Biasi ka bërë përzgjedhjet e tij sa i përket emrave që do të hedhë në fushën e lojës ndaj Luksemburgut dhe ndryshimet e vetme kanë të bëjnë me skemat që do të përdoren gjatë takimit.
Formacioni i mundshëm i Shqipërisë: Strakosha; Mavraj, Gjimshiti, Hysaj, Lenjani; Kukeli, Kace, Abrashi, Roshi, Memushaj; Cikalleshi.
Sa i përket skemës, mbetet e njëjta me një rreshtim 4-3-2-1. Nga minuta e parë, në portë do të jetë Strakosha, pasi Berisha është sërish i pezulluar. Përpara tij në mbrojtje janë Mavraj e Gjimshiti në qendër, ndërsa në krah rikthehet Lenjani, pas mungesës së kapitenit Ansi Agolli për arsye kartonash, dhe Hysaj në krahun tjetër. Përpara tyre, në mesfushë do të zbresin Kukeli, Abrashi dhe do të rikthehet në formacion Kaçe. Nga krahët, Roshi dhe Memushaj, për t’i lënë vendin Sokol Cikalleshit, të vetëm në sulm.
Miqësorja luhet sonte në orën 19:00 në stadiumin “Josy Barthel” të Luksemburgut. Ndeshja do të shërbejë si test përpara sfidës zyrtare kundër Izraelit.
als_Latn als_Latn als_Latn als_Latn